jkorsvik/nowiki_second_scrape_merged huggingface dataset:
Apache Tomcat

Apache Tomcat er Apache Software Foundation sin implementasjon av en Java «servlet container».
Tomcat gjør det mulig å kjøre Java-baserte webapplikasjoner som er basert på servlet eller JSP standardene.


== Eksterne lenker ==
(en) Offisielt nettsted 
(en) Apache Tomcat – kategori av bilder, video eller lyd på Commons
Steingrímur Hermannsson

Steingrimur Hermannsson (født 22. juni 1928, død 1. februar 2010) var Islands statsminister i to perioder, først fra 1983 til 1987, og deretter fra 1988 til 1991. Han var også utenriksminister, justisminister, landbruksminister, fiskeriminister og transportminister. Videre var Hermannsson også Framsóknarflokkurinns partileder i 25 år, fra 1979 til 1994. 


== Biografi ==
Han var sønn av statsminister Hermann Jónasson. Da han vokste opp, var Island preget av Den store depresjonen, og som ungdom hørte han ofte på når faren diskuterte andre verdenskrig hjemme i stua. Han ville ikke inn i politikken, men dro til USA for å studere i 1948. Hermannsson utdannet seg til ingeniør i Chicago, og på Caltech og ble direktør for Islands forskningsråd i 1957. Men i 1960-årene gikk han likevel inn i politikken og ble valgt til Alltinget i 1971, før han ble partileder i 1979. 
Etter å ha tjent som statsminister ble han sjef for Islands sentralbank, en stilling han hadde fra 1994 til han ble pensjonist i 1998. 


== Politiske høydepunkt ==
I 1986 var han vert for toppmøtet i Reykjavik, hvor Mikhail Gorbatsjov og Ronald Reagan møtte hverandre. Selv om det ikke ble vurdert som så veldig vellykket, banet det veien for slutten på den kalde krigen. Island var det første landet som anerkjente Litauen som uavhengig av Sovjetunionen, noe som skyldtes Steingrimurs sterke støtte til Vytautas Landsbergis.


== Pensjonist ==
Noen ville nominere ham til president i 1996, men det takket han nei til, han ønsket å gå av da han var 70 og ikke sitte ut over det. Etter at Hermannsson trakk seg tilbake, holdt han til å begynne med en lav profil. Men etter hvert engasjerte han seg, blant annet mot EU og han ble økende kritisk til sitt gamle parti. Hermannsson støttet et miljøinitiativ som ble tatt foran valget i 2007, noe som førte til at han nesten mistet rollen som sitt partis grand old man. 
Memoarene som han gav ut i tre bind fra 1998 til 2000 ble en bestselger. 


== Referanser ==
Wettergrens Bokollon

Wettergrens Bokollon er en svensk litteraturpris som ble innstiftet i 1982 av Wettergrens Bokhandel og som deles ut til «noen som i bok, skrift eller på annen måte har profilert Göteborg eller en forfatter med tilknytning til Göteborg og Västra Götaland». Priset består av 20 000 svenske kroner og en skulptur i sølv (2006). Det ser ikke ut til at prisen vil bli delt ut etter 2006.


== Prisvinnere ==


== Se også ==
Wettergrens barnbokollon


== Referanser ==
Jag är inte sjuk (jag är bara svensk)

«Jag är inte sjuk (jag är bara svensk)» er en norsk sang med melodi og tekst av Trond Trøste (Trond Amlie) og Barry Bære (Bjørn Anders Hermundstad). Sangen ble utgitt på Trøste og Bæres andre single (Slager Records HS 148) i 1990 og fantes dessuten på debutalbumet Sammen på livet (Slager Records HLP 77 076).
Sangen ble Trøste og Bæres gjennombrudd og oppnådde en stor popularitet i Norge.
«Jag är inte sjuk (jag är bara svensk)» driver ap med svensker i almenhet og med svenske danseband i særdeleshet. Teksten er på svensk og ut fra en svensk dansebandvokalists perspektiv.
Singlen lå på den norske VG-lista i ti uker i slutten av 1990 og nådde som best en fjerdeplass.


== Se også ==
Sverige, Sverige


== Referanser ==
Poloniprisen

Poloniprisen (svensk: Polonipriset) ble innstiftet til minne om Helena Poloni (Ingegerd Stadener) og ble utdelt av tidsskriftet Jury 1998-2001 til kvinnelige, svenske krimforfattere.


== Prisvinnere ==


== Referanser ==
Plasmaceller

Plasmaceller er høyspesialiserte antistoffproduserende B-celler. De har sideforskutt rund kjerne og rikelig cytoplasma som med vanlige fargemetoder blir sterkt blåfarget. Plasmaceller finnes hovedsakelig i benmarg, milt og lymfeknuter. De utvikles fra B-lymfocytter.
Mathis Olimb

Mathis Olimb (født 1. februar 1986) er en norsk ishockeyspiller som per 2020 spiller for Grizzly Adams Wolfsburg  i Deutsche Eishockey Liga.. 
Olimb startet sin profesjonelle karriere i 2002 i den norske GET-ligaen. Han spilte for Vålerenga, hvor han også vokste opp. Han ble nummer to på poengstatistikken for sesongen 2006-07. I 2007 sluttet han seg til den tyske klubben Augsburger Panther. Etter to sesonger skrev han under en toårskontrakt med Frölunda i den svenske Elitserien. I juni 2010 signerte han for NHL-klubben og den ferske Stanley Cup-mesteren Chicago Blackhawks.
Mathis Olimb er storebror til ishockeyspiller Ken André Olimb.


== Statistikk ==


== Referanser ==


== Eksterne lenker ==
(en) Mathis Olimb – kategori av bilder, video eller lyd på Commons 
(en) Mathis Olimb på Internet Movie Database 
(en) Mathis Olimb – Olympedia 
(en) Mathis Olimb – Sports-Reference (OL-resultater – arkivert) 
(en) Mathis Olimb – Kontinental Hockey League (KHL) 
(en) Mathis Olimb – Eurohockey.com 
(en) Mathis Olimb – Hockeydb.com 
(en) Mathis Olimb – Eliteprospects.com
MS «Admiralen»

MS «Admiralen», tidligere MS «Tideadmiral», er en katamaran, bygget i 2010 for Tide Sjø (senere Norled). Den er søsterskipet til MS «Ekspressen». Båten går mellom Sunnhordland og Bergen
Tidligere gikk Tideadmiral i Flaggruten mellom Bergen og Stavanger.
MS «Tideadmiral» ble bygget ved Oma Baatbyggeri A/S på Stord og er bygg nr 529. Den er bygget i aluminium og har en lengde på 33 meter og er 11 meter bred. Passasjerkapasiteten er på 265 passasjerer.


== Teknisk informasjon ==
Byggeår: 2010
Kallesignal: LFJJ
Bygget av: Oma Baatbyggeri AS, Stord (byggenummer 529)
Brutto RT: 416
Netto RT: 142
Dødvekttonn: 50
Lengde: 32,5 meter
Bredde: 11 meter
Fart: 38 knop (34 knop marsjfart)
Passasjerkapasitet: 265
Motor: 4 x MTU 10V 2000 M72 


== Historie ==
2010:	01.03.: Levert som «Tideadmiral» for Tide Sjø AS (Tide ASA), Bergen
2010:	Jul.: Fikk påmontert teleskoplandgang i akterenden.
2012:	Feb.-mar.: Blir noe ombygd ved Oma Slipp. Denne ombygginga omfattet påmontering av nye landganger bak, lage ny landgang i baugen og får montert baugfendere.
2012:	Jul.: Rederiet endret navn til Norled
2013: Får montert nye MTU 10VM2000 motorer og MJP vannjet. De gamle MAN motorene og Kamewa vannjetene tas ut og settes inn i MS «Njord».
2014: 01.01.: Satt inn i Sunnhordlandsruten Skånevik – Leirvik – Bergen med nytt navn «Admiralen»


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 30. september 2014. 
www.norled.no (rederiet)
Oma.no (verftet)


== Eksterne lenker ==
(en) IMO 9544580 – kategori av bilder, video eller lyd på Commons 
(en) MS «Admiralen» – Den internasjonale sjøfartsorganisasjonen 
(no) Privat video av «Tideadmiral» på Vågen i Bergen.
Marie Gudme Leth

Marie Gudme Leth (født 5. oktober 1895, død 17. desember 1997) var en dansk kunsthåndverker. Hun anses som en pioner i dansk stofftrykk og gjeninnførte dette som håndverk.
Hun virket i nærmere 40 år med å arbeide for at dette skulle komme på lik linje med andre grener innen kunsthåndverket.
Hennes livsverk er tatt opp i den danske kulturkanonen.


== Referanser ==
Soapmásat

Soapmásat er en samisktalende barneteatergruppe fra Tana kommune i Finnmark. Det samiske ordet Soapmásat betyr «noen». Teaterlærer og regissør er Ebba Joks fra Tana kulturskole. Gruppa ble plukket ut til å representere Norge på både den nordiske barneteaterfestival og verdens barneteaterfestival.
Soapmásat har jobbet sammen siden 2004, og består av 10 ungdommer i alderen 12-16 år: Dávvet Solbakk (1995), Anne Ragnhild Porsanger (1996), Ella Trosten (1996), Aina Helene Guttorm Einarsen (1997), Kristine Guttorm (1997), Silje Ørpetvedt Nilsen (1997), Ella Marie Hætta Isaksen (1998), Katja Ravdna Broch Pedersen (1998), Kristin Tvare (1998) og de nyeste i gruppen Ingunn og Tara (1999).
Teatergruppens siste forestilling heter Sunná Siella, som løst oversatt betyr «Sunnas komsakule» (Siella er en beskyttende ring som samene ga barna sine for at barna skal være beskyttet for resten av livet). Den hadde premiere mars 2010. Med forestillingen Sunna Siella dro gruppen på turné til Verdens barneteaterfestival i Tyskland.Soapmásat har også tidligere vært på turné med forestillinger i Karasjok, Kautokeino, Vadsø, Færøyene (hvor de representerte Norge og Sapmi på Nordisk barneteaterfestival.), Tyskland og Tromsø.


== Liste over store forestillinger ==
Čáhppes Balva (premiere 23. januar 2013)
Ozus (premiere 14. mars 2012)
Sunná Šiella
Eatnanspáppastallan
Mission MacRell
Čarli ja sukuládefabrihkka
Mihcamarijaniehku (En Midtsommernattsdrøm)


== Referanser ==
Zvezda 2005 Perm

Zvezda 2005 Perm er en russisk kvinnelig fotballklubb fra Perm.
Zvezda (=stjerne) ble, som navnet indikerer, stiftet i 2005. Laget ble bygget på Perms olympiske reserveskole, og startet i den nest øverste divisjonen, sentralrussisk avdeling. Laget, som er profesjonelt, vant sin avdeling, og kom på andreplass i opprykksrunden, noe som medførte direkte opprykk. I den russiske cupen fikk de imidlertid stryk av storlaget WFC Rossijanka med 0-7 i åttendedelsfinalen.
I 2007, utvidet med flere av de beste talentene, var imidlertid Zvezda 2005 utilnærmelige. De vant 15 av 16 kamper, og spilte den siste uavgjort. Ned til nummer 2, nevnte Rossijanka, skilte det bare 4 poeng, men Zvezda hadde slått dem i begge oppgjørene. Zvezda vant også cupen det året, også det komfortabelt. Seieren betydde at Zvezda ble kvalifisert for UEFA Women's Cup.
Også i 2008 var laget også overlegent, både i den regulære serien og i sluttspillet. I cupen ble imidlertid Rossijanka for sterke i finalen. Imidlertid var Zvezdas storhetstid i UEFA Women's Cup. Laget begynte sin vei med seier mot relativt enkel motstand i første kvalifiseringsgruppe, der bare 1. FC Femina Budapest ga noe motstand. I neste kvalifiseringsgruppe slo Zvezda noe overraskende 1. FFC Frankfurt, de slo også Røa og, mindre overraskende, Glasgow City Ladies i Drammen i Norge. Etter Norge sto Danmark for tur, da Zvezda møtte Brøndby i åttendedelsfinalen. Zvezda vant kontrollert, og fullførte Skandinavia ved å slå Umeå IK i semifinalen. I finalen møtte Zvezda 2005 imidlertid hard motstand i FCR 2001 Duisburg, som slo dem klart 6-0 i Perm og spilte kontrollert 1-1 hjemme. Etter det ydmykende hjemmetapet tok treneren konsekvensene og trakk seg. Dette kan syntes merkelig, ettersom Zvezda kom til finalen på første forsøk.
Zvezda vant også serien i 2009, men de ble påført sitt første tap siden de rykket opp. I tillegg ble Zvezda slått for andre gang på rad i finalen. I UEFA Women's Champions League, som Women's Cup ble omdøpt til, gikk det dårligere. Etter en uinspirert, men klar seier over bosniske ZNK-SFK 2000, møtte Zvezda 2005 Røa igjen. En jevn 0-0 på Røas hjemmebane var et greit utgangspunkt, men returkampen endte 1-1 etter at Røas Guro Knutsen Mienna ga bortelaget ledelsen. Dermed var Zvezda ute på bortemål allerede i åttendedelsfinalen.


== Meritter ==
Serievinner (6): 2007, 2008, 2009, 2014, 2015, 2017
Cupvinner (7): 2007, 2012, 2013, 2015, 2016, 2018, 2019
UEFA Cup finalist 2008/09
Spellemannsblod

Spellemannsblod er et musikkalbum av Ole Ivars, utgitt i 1993.


== Sporliste ==
«Midtsommeraften i Mo» (William Kristoffersen)
«Peder ungkar» (William Kristoffersen)
«Jalle med bæljen» (William Kristoffersen)
«Fadderi, faddera» (William Kristoffersen)
«Fridas vals» (William Kristoffersen)
«Jonsokbarn» (William Kristoffersen)
«Spellemannsblod» (William Kristoffersen)
«Do You Love Me» (William Kristoffersen)
«Den gamle låven» (William Kristoffersen)
«En kvinne ser tilbake» - En kvinna ser tillbaka (Lennart Clerwall/William Kristoffersen)
«Alle vakre jenters hambo» (Anders Saus)
«Finne seg en venn» (Tore Halvorsen)
«Med hånden på hjertet» (William Kristoffersen)
«Du gir drømmene mening» (William Kristoffersen)
«Til lykke» (Torben Lendager/John Hatting/William Kristoffersen)


== Medvirkende ==


=== Ole Ivars ===
Tore Halvorsen – vokalist, gitar, låtskriver
William Kristoffersen – bassist, kor, låtskriver, vokal
Arne Willy Foss – saxofon, klarinett, fløyte, kor
Ole Ødegård – tangenter, kor
Arild Engh – trommer


=== Andre medvirkende ===
Bjørn Elvestad - gitarer
Tomas Siqveland - produsent, tekniker
Morten Nyhus - tekniker
Anders Saus - låtskriver


== Kilder ==
Spellemannsblod
MS «Kommandøren» (1990)

MS «Kommandøren» er en katamaran bygget i 1990 for Fylkesbaatane i Sogn og Fjordane (senere Fjord1 Fylkesbaatane).
«Kommandøren» ble bygget av Fjellstrand A/S på Oma og er laget i aluminium. Den er søsterskip til MS «Vingtor» og har en kapasitet på 282 passasjerer. Skipet var den første av «FlyingCat 40m»-typen som ble bygget.
«Kommandøren» trafikkerte strekningen Bergen til Selje, med stopp i Lygra, Vardetangen, Mjømma, Skjerehamn, Sollibotn, Krakhella, Askvoll, Florø, Smørhamn, Leirgulen, Måløy før Selje. Etter at Norled overtok denne ruta ble «Kommandøren» lagt i opplag.
«Kommandøren» er nå solgt til Canal & Bay Tours i Sør-Amerika. Den ble heist ombord et lasteskip i slutten av august 2012 som skal frakte båten til sitt nye liv i Panama.
I 1998 gav Posten ut et eget frimerke med bilde av hurtigbåten med Balestrand i bakgrunnen.


== Historie ==
1990:	April: Levert som «Kommandøren» for Fylkesbaatane i Sogn og Fjordane, Florø
1997:	Aug.: Rederiet omdøpt Fylkesbaatane i Sogn og Fjordane AS, Florø
2005:	Mars: Rederiet omdøpt Fjord 1 Fylkesbaatane, Florø
2012:  Solgt, på vei til Panama


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
MarineTraffic (2015). «MarineTraffic» (engelsk). Besøkt 18. april 2015. 


== Eksterne lenker ==
(en) IMO 8913239 – kategori av bilder, video eller lyd på Commons 
(en) MS «Kommandøren» – Den internasjonale sjøfartsorganisasjonen
Martin Røymark

Martin Nikolai Røymark (født 10. november 1986 i Oslo) er en norsk ishockeyspiller som spiller for Vålerenga IF i Fjordkraftligaen. Han har tidligere spilt for Tappara i finske Liiga, Frölunda, Timrå og Färjestad BK i Svenska Hockeyligan (SHL), MoDo i HockeyAllsvenskan, samt Manglerud Star og Sparta Warriors i GET-ligaen.
Røymark er en rask og effektiv spiller, med god fysikk og utholdenhet, men kjennetegnes også som hardtarbeidende, og dyktig i boxplay. Røymark debuterte offisielt for det norske herrelandslaget i ishockey under VM i Canada 2008, og har siden vært å regne som fast innventar på landslaget.


== Karriere ==
Røymark dro etter fire gode sesonger i Sparta Warriors til den svenske eliteserien og Frölunda Indians i 09/10-sesongen. Oppholdet i Göteborg ble etterfulgt av to sesonger i Timrå IK. Sommeren 2012 signerte Røymark en toårskontrakt med Färjestad BK, fornyet avtalen to år senere, og ble værende i klubben ut 15/16-sesongen. Senere dro Røymark videre til Tappara i finske Liiga, hvor han vant både seriegull og sluttspillgull. Deretter spilte han én sesong i Modo før han vendte hjem til Norge, hvor han nå spiller i Vålerenga.


== Landslag ==
Røymark spilte i ungdomsårene på aldersbestemte landslag, og debuterte offisielt på A-landslaget i 2008 med VM i Halifax, Canada. Har siden vært å regne som fast på herrelandslaget. Røymark har i alt spilt 102 offisielle landskamper for Norge (VM- og OL-kamper), og spilt for Norge ved i alt tre OL-turneringer (Vancouver i 2010 og Sotsji i 2014) og Pyongchang 2018) og 12 VM-turneringer. Røymark hjalp også Norge i OL-kvalifiseringsturneringene i 2009 og 2016.


== Privat ==
Røymark er sønn av den tidligere ishockeyspilleren Tom Røymark, som spilte for Manglerud Star og i alt 81 OL- og VM-kamper for Norge.


== Statistikk ==


== Referanser ==


== Eksterne lenker ==
(en) Martin Røymark – Olympedia 
(en) Martin Røymark – Sports-Reference (OL-resultater – arkivert) 
(en) Martin Røymark – Eurohockey.com 
(en) Martin Røymark – Hockeydb.com 
(en) Martin Røymark – Eliteprospects.com
«Sommerdag ved Roskilde Fjord»

«Sommerdag ved Roskilde Fjord» er et dansk maleri av L.A. Ring utført i 1900.
Bildet er malt med olje på lerret og måler 95,5 x 145,5 cm. Det anses som et hovedverk i 1900-tallets danske malerihistorie. På bildet sees et kupert grønt landskap og sumpområde i forgrunnen, mens fjorden er i bakgrunnen. På fjorden ser man en fiskekutter.
«Sommerdag ved Roskilde Fjord» henger på Randers kunstmuseum og ble i 2006 tatt opp i den danske Kulturkanonen.


== Referanser ==


== Eksterne lenker ==
«Kulturkanonen, Billedkunst, Sommerdag ved Roskilde Fjord» (PDF) (dansk). Kulturministeriet. s. 48–49. Arkivert fra originalen (PDF) 23. oktober 2013. Besøkt 28. oktober 2015.
Kreis Rochlitz

Kreis Rochlitz var en Landkreis som eksisterte i Bezirk Karl-Marx-Stadt i Den tyske demokratiske republikk. Fra 1990 til 1994 fortsatte den å eksistere som Landkreis Rochlitz innenfor Fristaten Sachsen. Den 1. august 1994 ble den slått sammen med Landkreis Hainichen til den nye Landkreis Mittweida.
Kretsens hovedsete var Rochlitz
Kreis Hainichen

Kreis Hainichen var en Landkreis som eksisterte i Bezirk Karl-Marx-Stadt i Den tyske demokratiske republikk. Fra 1990 til 1994 fortsatte den å eksistere som Landkreis Hainichen innenfor Fristaten Sachsen. Den 1. august 1994 ble den slått sammen med Landkreis Rochlitz til den nye Landkreis Mittweida.
Kretsens hovedsete var Hainichen
En prästkrage i min hand

En prästkrage i min hand er et musikkalbum av Ole Ivars, utgitt i 1982. I 2011 ble albumet utgitt på CD under navnet Regnets rytme.


== Sporliste ==
«En prästkrage i min hand» (Olof Thiel/Gösta Rybrant)
«Någon at holda i hand» - Somebody to Love (Brad Newman/Tommie Connor/Allan Forss)
«Lyckliga Henriks polka» (Olle Johnny)
«Regnets rytme» (John Gummoe/Lasse Hovd)
«Farvel» - I Will (Dick Glasser/Stig Andersson/Lasse Hovd)
«Nu är det sommar» (Märtha Ahlberg/arr. Sven-Ingvars)
«En sådan sommar» (Torleif Styffe/Leif Nygren)
«En stjernenatt» - En stjärnenatt (Ejnar Westling/Ivar Grønsveen)
«Kristina från Willhelmina» (Rune Wallebom)
«Da du var min» (Bobby Russell/Yngvar Numme)
«Börja om från början» (Rune Wallebom)
«Ann Mari» (Bengt Sahlberg/Tord Sjöman/Kjell Sweder/Lasse Hovd)
«Line» (Leon Ashley/Margie Singleton/Lasse Hovd)
«Jag har vandrat mina stigar» (Mats Wickén/Ingela Forsman)


== Medvirkende ==


=== Ole Ivars ===
Lasse Johansen – sang, gitar
Arild Engh – trommer
Ole Ødegård – tangenter, produsent
Arne Willy Foss – saksofon
Nils Østby – bass
Tor Egil Simensen – saksofon


=== Andre medvirkende ===
Per Holland – foto
Rune Nordal – tekniker


== Kilder ==
En krästkrage i min hand/Regnets rytme
«Det Store Relief»

«Det Store Relief» er et billedhuggerarbeid utført av J.F. Willumsen i årene 1923–1928. 
Kunstverket består av flerfarget marmor og andre stenarter samt forgylt bronse og måler 440 x 646 cm. 
Kunstverket er utstilt på J.F. Willumsens museum. 
Verket er et av Willumsens hovedverker og er utvalgt til Kulturkanonen for billedkunst.


== Eksterne lenker ==
«Kulturkanonen, Billedkunst, Det Store Relief» (PDF) (dansk). Kulturministeriet. s. 50–51. Arkivert fra originalen (PDF) 23. oktober 2013. Besøkt 28. oktober 2015. 
«Det Store Relief» (dansk). J.F. Willumsens Museum. Besøkt 28. oktober 2015.
Pacific Coliseum

Pacific Coliseum er en innendørsarena i Vancouver i Britisk Columbia i Canada. Den ble fullført i 1968 på stedet for Pacific National Exhibition i Hastings Park. Arenaen har en tilskuerkapasitet på 16 281 for ishockey, kapasiteten var 15 713 da den ble åpnet.

Coliseum er hjemmebane for Vancouver Giants i Western Hockey League. Arenaen har også forskjellige begivenheter og konserter. Den ble brukt som arena for kunstløp og kortbaneløp i Vinter-OL 2010. 
Andre hockeylag i Pacific Coliseum har vært Vancouver Canucks i NHL fra 1970 til 1995 og WHL fra 1968 til 1970, Vancouver Blazers i World Hockey Association fra 1973 til 1975 og Vancouver Voodoo i Roller Hockey International fra 1994 til 1995.


== Eksterne lenker ==
Munsey & Suppes-artikkel om Pacific Coliseum
49°17′9″N 123°2′34″V
Roseordenen

For den bulgarske ordenen med samme navn, se Roseordenen (Bulgaria)

Roseordenen (portugisisk: Ordem da Rosa) er en brasiliansk orden innstiftet 17. oktober 1829 av keiser Pedro I av Brasil på dagen for hans bryllup med Amélie av Leuchtenberg. Ordenen ble innstiftet til belønning av trofasthet mot keiseren og for fortjenstfull innsats for Brasil. Ordenen ble tildelt for både sivil og militær innsats og ble tildelt både brasilianske og utenlandske borgere. Ordenen opphørte som brasiliansk statsorden ved monarkiets opphør i 1889 og ordenen eksisterer etter dette som en dynastisk orden innen det keiserlige hus.


== Inndeling ==
Roseordenen er inndelt i seks grader:
storkors (Grã-Cruz)
stordignitær (Grande Dignitário)
dignitær (Dignitário)
kommandør (Comendador)
offiser (Oficial)
ridder (Cavaleiro)


== Insignier ==

Ordenstegnet for Roseordenen består av en hvitemaljert sekstagget stjerne i gull med gullkanter og gullkuler i spissene. Midtmedaljongen er i gull og har de sammenslyngede initialene «A» og «P», for keiserparet Pedro og Amélie. Medaljongen er omgitt av en blå bord med innskriften «AMOR ET FIDELIDADE» (kjærlighet og trofasthet). Baksiden bærer innskriften «2-8-1829», keiserparets bryllupsdato, omgitt av et blått bånd med innskriften «PEDRO E AMELIA». Stjernen er lagt på en krans av roser, med grønne blader og rosa  roser. Stjernens øverste tagge har en keiserkrone og ordenstegnet er opphengt i båndet i en ring som løper gjennom rikseplet i denne.Ordensbåndet er lyserødt (rosa) med to hvite striper nær kantene.Ordensstjernen er i gull og har åtte grupper av stråler. Den har ordenstegnet med krone i midten.Ordenskjedet har ledd som vekselvis består av femten roser og femten skjoldformede plaketter med keiserparets initialer A og P. Ordenstegnet er opphengt i det sentrale leddet i et lite element formet som en lyserød sløyfe.Ordenstegnet for Roseordenen har tjent som modell for Den nasjonale fortjenstorden, innstiftet i 1946, der ordenstegnet også har en hvitemaljert sekstagget stjerne satt på en krans av roseblomster.


== Tildeling ==
Ordenen ble tildelt brasilianere så vel som utlendinger for fortjenester av kongehuset og Brasil. 
Alle prinser av det brasilianske keiserlige hus er medlemmer av ordenen fra fødselen. Det var satt begrensninger på antallet utnevnelser til de øverste grader, slik at det til enhver tid kunne finnes åtte ordinære og åtte ekstraordinære innehavere av storkors, 16 stordignitærer og 32 dignitærer. Antallet kommandører, offiserer og riddere var ubegrenset.
Under Pedro I ble det mellom 1829 og 1831 foretatt 189 utnevnelser til ordenen. I Pedro IIs tid ble det mellom 1837 og 1889 utnevnt 28  216 personer til Roseordenen.


== Norske innehavere ==
Roseordenen ble også tildelt nordmenn, blant dem generalkonsul og godseier Peter Christophersen. Kong Olav V ble tildelt storkors med kjede.


== Referanser ==


== Eksterne lenker ==
Medalhas Militares do Brasil, nettsted om brasilianske ordener og medaljer
«Efterårsmorgen ved Sortedamssøen»

«Efterårsmorgen ved Sortedamssøen» er et dansk maleri av Christen Købke utført i  1838.
Bildet er malt med olje på lerret og viser en mann innhyllet i en mørk frakk som går på en sti.  Maleriet måler 33 x 45 cm og henger i Ny Carlsberg Glyptotek.Maleriet er tatt opp i den danske Kulturkanonen.


== Referanser ==